
ROMÂNIA

JUDEŢUL VRANCEA           

CONSILIUL LOCAL

AL MUNICIPIULUI FOCŞANI

HOTĂRÂRE 
  Privind,  modificarea anexei nr. 2 la Hotărârea Consiliului Local al Municipiului 

                Focşani  nr. 209/2010 privind aprobarea organigramei, statului de functii şi 

                numărului de personal pentru Ansamblul Folcloric „Ţara Vrancei”, cu 

                modificările şi completările ulterioare      

        Consiliul Local al Municipiului Focşani, judeţul Vrancea, întrunit în şedinţa ordinară;

       -analizând Proiectul de hotărâre iniţiat de domnul Primar al Municipiului Focşani, raportul Direcţiei  resurse  umane şi coordonare unităţi subordonate, înregistrat   la  nr. 3901/19.01.2012 prin   care   se   propune  modificarea anexei nr. 2 la Hotărârea Consiliului Local al Municipiului Focşani nr. 209/2010 privind aprobarea organigramei, statului de functii şi numărului de personal pentru Ansamblul Folcloric „Ţara Vrancei”, cu modificările şi completările ulterioare  şi văzând avizul favorabil al comisiei pentru buget, finanţe, investiţii, liberă iniţiativă, economic şi servicii publice; 
- in conformitate cu prevederile art. 26, alin. (1), (2), (3), (4), (5) şi (6) din Legea – cadru nr. 284/2010  privind salarizarea unitară a personalului plătit din fonduri publice şi Dispoziţiei Primarului Municipiului Focşani nr. 1290/21.04.2011 privind aprobarea Regulamentului de organizare şi desfăşurare a examenului de promovare în grade sau trepte profesionale a personalului contractual din cadrul aparatului de specialitate al Primarului Municipiului Focsani şi instituţiilor sau autorităţilor aflate în subordine, coordonare ori sub autoritatea Consiliului Local al Municipiului Focşani;
- văzând adresa nr. 29/18.01.2012 a  Ansamblului Folcloric „Ţara Vrancei”;

- în baza art. 36, alin.(2), lit. „a” si  alin.(3), lit.”b” şi in temeiul art.45, alin. (1)  din Legea nr. 215/2001  privind  administraţia publica locala, republicata in anul 2007, cu modificările şi completările ulterioare;  
HOTĂRĂŞTE:
Art. 1. Modificarea anexei nr. 2 la Hotărârea Consiliului Local al Municipiului Focşani nr. 209/2010 privind aprobarea organigramei, statului de functii şi numărului de personal pentru Ansamblul Folcloric „Ţara Vrancei”, cu modificările şi completările ulterioare, după cum urmează:
-transformarea unui număr de trei posturi de dansator II de la Compartiment artistic şi care figurează la numele curente 32-34, în posturi de dansator I, în vederea promovării persoanelor încadrate pe aceste posturi.       
 Art. 2. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului Municipiului Focşani, care va asigura executarea acesteia  prin Direcţia administraţie publică locală, Directia resurse umane şi coordonare unităti subordonate, Direcţia economică şi Ansamblul Folcloric „Ţara Vrancei”.
PREŞEDINTE DE ŞEDINŢĂ,

       Vrâncianu Gicu 

                                                                                          Contrasemnează

                                                                            SECRETARUL MUNICIPIULUI 

                                                                                                FOCŞANI                                                                   
                                                                                      Corhană Eduard Marian

Municipiul Focsani, 31 ianuarie 2012                  

